Príloha č. 2 Súťažných podkladov

**Návrh**

**Rámcová dohoda**

**o poskytovaní poradenských služieb v oblasti auditu č...............**

**uzatvorená podľa** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v platnom znení (ďalej len „**ZVO**“) v spojení s ustanoveniami § 269 ods. 2 a nasl. zákona č. 513/1991 Zb. Obchodný zákonník v platnom znení (ďalej len „**ObZ**“) a zákona č. 185/2015 Z. z. autorský zákon v znení neskorších predpisov (ďalej len „zákon“ č. 185/2015 Z. z.)  **(ďalej len „Dohoda")**

**Článok I**

**Zmluvné strany**

**Audítor: .....................................**

Sídlo: .............

Zastúpený:

IČO: .............

DIČ alebo IČ DPH: .............

Bankové spojenie: .............

IBAN:

BIC/SWIFT kód:.

*(ďalej len „Audítor“)*

a

**Klient:** Slovenská republika zastúpená **Ministerstvom vnútra Slovenskej republiky**

Sídlo Pribinova 2, 812 72 Bratislava

Zastúpený: Ing. Ondrej Varačka

generálny tajomník služobného úradu Ministerstva vnútra SR, na základe plnej   
 moci č. p.: KM-OPS4-2018/001604-117 zo dňa. 30.04.2018

IČO: 00 151 866

Bankové spojenie: Štátna pokladnica, Radlinského 32, 810 05 Bratislava

IBAN: SK78 8180 0000 0070 0018 0023

BIC/SWIFT kód: SPSRSKBA

*(ďalej len „Klient“)*

**Článok II**

**Predmet Dohody**

1. Klient uskutočnil verejnú súťaž uverejnenú vo Vestníku verejného obstarávania   
   2018.......zo dňa 2018.......pod značkou .......na predmet zákazky „**Poradenské služby v oblasti auditu**“ (ďalej len „Verejné obstarávanie“).
2. Predmetom tejto Dohody je záväzok Audítora poskytovanie odborných poradenských služieb v oblasti auditu, analýz a štúdií v závislosti od potrieb jednotlivých Prijímateľov. Poskytovateľ odborných poradenských služieb musí disponovať potrebnými vedomosťami, odbornými znalosťami a skúsenosťami z praxe, zároveň musí mať schopnosť posúdiť situáciu v rámci relevantného segmentu trhu, a to v oblasti auditu. Klientovi v rozsahu podľa Opisu predmetu zákazky, ktorý bol súčasťou dokumentácie k Verejnému obstarávaniu a ktorý je obsahom prílohy č. 1 tejto Dohody (ďalej len „Audítorské služby“) a záväzok Klienta uhradiť Audítorovi za poskytnuté Audítorské služby odmenu. Táto Dohoda predstavuje rámcovú dohodu Zmluvných strán, ktorá okrem práv a povinností Zmluvných strán ustanovuje najmä maximálnu odmenu pre Audítora za poskytovanie Audítorských služieb, podmienky poskytovania Audítorských služieb, ako aj spôsob uzatvárania Realizačných zmlúv. Celkový predpokladaný rozsah poskytovaných služieb je uvedený v Prílohe č. 3 - Štruktúrovaný rozpočet ceny tejto dohody.
3. Zmluvné strany sa dohodli, že konkrétny rozsah, kvalitu a druh Audítorských služieb, ako aj lehoty plnenia a ďalšie nevyhnutné podrobnosti budú dohodnuté v Realizačnej zmluve, pričom na každé poskytovanie Audítorských služieb sa bude vzťahovať aj táto Dohoda.
4. Audítorské služby budú Klientovi poskytnuté podľa jeho pokynov a na základe jeho podkladov a ak to konkrétna situácia bude vyžadovať alebo ak je tak dohodnuté v tejto Dohode alebo v Realizačnej zmluve aj s jeho súčinnosťou.
5. Zmluvné strany činia nesporným, že Klient nie je povinný počas trvania tejto Dohody uzavrieť Realizačné zmluvy na poskytnutie Audítorských služieb, ako je dohodnuté v tejto Dohode. Audítor tiež činí nesporným, že si je vedomý skutočnosti, že Klient môže uzavrieť dohodu s každým úspešným uchádzačom z Verejného obstarávania alebo s niektorými z nich a následne uzatvárať Realizačné zmluvy s niektorým z týchto uchádzačov a pre prípad, že sa tak stane, s tým súhlasí.

**Článok III**

**Realizačné zmluvy**

1. Audítor sa zaväzuje zúčastniť sa v súlade s ustanoveniami § 83 ZVO zadávania zákazky na Audítorské služby, v ktorom bude Klient vyberať z úspešných uchádzačov z Verejného obstarávania, s ktorými uzatvoril dohodu toho, ktorý uzatvorí s Klientom Realizačnú zmluvu na poskytovanie Audítorských služieb v konkrétnej alebo druhovo vymedzenej veci.
2. Klient uzatvorí za podmienok určených touto Dohodou a v súlade s ustanoveniami § 83 ods. 5 písm. b) ZVO po výbere na základe zadávania zákazky na Audítorské služby, v ktorom bude Audítor úspešný, s Audítorom Realizačnú zmluvu, na základe ktorej bude Audítor Klientovi poskytovať Audítorské služby.
3. Zmluvné strany sa dohodli, že Realizačné zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálnu odmenu Audítora a práva a povinnosti dohodnuté v tejto Dohode. V Realizačnej zmluve bude určená celková maximálna odmena za poskytovanie Audítorských služieb. Súčasťou Realizačnej zmluvy je Špecifikácia plnenia pre Klienta, ako aj časový a vecný rozsah plnenia, ktoré špecifikuje Klient už ako podklad pre zadávanie zákazky podľa § 83 ZVO. V Špecifikácii plnenia sa určia v súlade s prílohou č. 1 tejto Dohody presné požiadavky na poskytovanie Audítorských služieb.
4. Výzvu na podanie ponuky zadávania zákazky na Audítorské služby v súlade s § 83 ods. 5 písm. b) ZVO predloží Klient Audítorovi písomne, spolu s návrhom Realizačnej zmluvy. Výzva na podanie ponuky zadávania zákazky na Audítorské služby v súlade s § 83 ods. 5 písm. b) ZVO musí ďalej obsahovať najmä: určenie Klienta, s ktorým sa Realizačná zmluva uzatvára, termín do ktorého musí Audítor predložiť svoju ponuku a kritéria na vyhodnotenie ponúk.
5. V rámci zadávania zákazky na Audítorské služby podľa § 83 ods. 5 písm. b) ZVO bude použité nasledovné kritérium:

Celková navrhovaná cena za poskytované služby príslušným Expertom č. 1, alebo č. 2 alebo č. 3 alebo č. 4 alebo č. 5 alebo kombinovane v závislosti od druhu požadovaných služieb uvedených vo výzve vyjadrená v EUR bez DPH – t. j . najnižšia odmena za osobo/hodinu poskytnutých služieb príslušným Expertom č. 1 až č. 5 vyjadrená v Eur bez DPH, prenásobená počtom hodín.

1. Odmena Audítora za poskytovanie Audítorských služieb ponúknutá Audítorom v ponuke v rámci a zadávania zákazky na Audítorské služby podľa § 83 ods. 5 písm. b) ZVO musí byť zhodná alebo nižšia ako maximálna odmena Audítora za poskytovanie Audítorských služieb dohodnutá v tejto Dohode.
2. Na základe vyhodnotenia ponúk predložených zadávaní zákazky na Audítorské služby podľa   
   § 83 ods. 5 písm. b) ZVO bude určený spomedzi oslovených úspešných uchádzačov z verejného obstarávania, s ktorými Klient uzatvoril dohodu ten, s ktorým Klient uzatvorí Realizačnú zmluvu. Odmena za Audítorské služby bude v Realizačnej zmluve zodpovedať ponuke Audítora predloženej v rámci konzultácií a zadávania zákazky na Audítorské služby podľa § 83 ods. 5 písm. b) ZVO; dojednanie ods. 3.6. tým nie je dotknuté.
3. Klient oznámi Audítorovi výsledok vyhodnotenia ponúk v rámci zadávania zákazky na Audítorské služby podľa § 83 ods. 5 písm. b) ZVO do 7 dní odo dňa určeného ako posledný deň na predloženie ponúk v zadávaní zákazky na Audítorské služby. Následne oznámi Klient Audítorovi, či bola jeho ponuka v rámci zadávania zákazky na Audítorské služby podľa § 83 ods. 5 písm. b) ZVO úspešná.
4. Klient vyzve písomne na uzatvorenie Realizačnej zmluvy spomedzi oslovených úspešných uchádzačov z Verejného obstarávania, s ktorými Klient uzatvoril dohodu toho, ktorého ponuka bola v rámci konzultácií a zadávania zákazky na Audítorské služby podľa § 83 ods. 5 písm. b) ZVO úspešná.
5. Audítor je povinný Realizačnú zmluvu uzatvoriť najneskôr do 15 dní odo dňa doručenia výzvy Klienta. Audítor je oprávnený odmietnuť uzatvorenie Realizačnej zmluvy, výlučne ak by Klientom navrhované podmienky neboli v súlade s touto Dohodou.

**Článok IV**

**Práva a povinnosti Zmluvných strán**

1. Audítor je povinný
2. poskytovať Klientovi Audítorské služby, na ktorých poskytovanie sa zaviazal, dbať na jemu známe záujmy Klienta a v rámci Dohody a Realizačnej zmluvy sa spravovať pokynmi Klienta,
3. poskytovať tieto služby vždy v požadovanej kvalite podľa prílohy č. 1 tejto Dohody,
4. bezodkladne písomne upozorniť Klienta na vecnú nesprávnosť jeho pokynov alebo na také pokyny, ktoré bránia naplniť účel poskytovania Audítorských služieb. Audítor je povinný postupovať podľa pokynov Klienta podľa predchádzajúcej vety len vtedy, ak Klient aj po upozornení Audítora na svojich pokynoch naďalej trvá. Audítor nie je povinný postupovať podľa pokynov Klienta, ak by tieto pokyny boli v rozpore s právnym poriadkom Slovenskej republiky. Audítor o pokynoch uvedených v predchádzajúcej vete včas písomne informuje Klienta a Zmluvné strany budú v dobrej viere rokovať o vyriešení takejto otázky,
5. oznámiť Klientovi všetky okolnosti, ktoré zistil v súvislosti s realizáciou úkonov v mene Klienta a ktoré môžu mať vplyv na zmenu pokynov Klienta, pričom od pokynov Klienta, ktoré boli Audítorovi oznámené v súvislosti s poskytovaním Audítorských služieb podľa tejto Dohody a Realizačnej zmluvy, sa môže Audítor odchýliť, len ak to Klient výslovne v konkrétnom prípade nezakáže a zároveň je to naliehavo nevyhnutné v záujme Klienta a Audítor nemôže včas dostať jeho súhlas,
6. postupovať pri zariaďovaní záležitostí Klienta s odbornou starostlivosťou, čestne, svedomito a hospodárne,
7. zachovať mlčanlivosť o všetkých skutočnostiach povahy obchodnej, právnej, prevádzkovej, technickej, dokumentárnej, informatívnej a inej akokoľvek súvisiacej s Klientom, ktoré mu budú Klientom v písomnej forme alebo na hmotnom nosiči zverené alebo sprístupnené počas, alebo v súvislosti s poskytovaním Audítorských služieb; tejto povinnosti ho môže zbaviť len Klient vyhlásením v písomnej forme,
8. zaviazať svojich zamestnancov, ako aj iné osoby, ktorých poverí vykonávaním činnosti pri poskytovaní Audítorských služieb, zachovávaním mlčanlivosti v rozsahu podľa písm. f),
9. strpieť výkon kontroly/auditu/overovania oprávnenými osobami a poskytnúť im všetku potrebnú súčinnosť. Oprávnenými osobami sú najmä: Riadiaci orgán pre príslušný Operačný program a ním poverené osoby, Najvyšší kontrolný úrad SR, Ministerstvo financií SR, príslušná Správa finančnej kontroly, certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané týmito orgánmi,
10. ak sa poskytovanie Audítorských služieb týka projektu spolufinancovaného z fondov Európskej únie/Európskeho spoločenstva, dodržiavať povinnosti určené pre daný projekt,
11. poskytovať služby osobami uvedenými v Prílohe č. 5 - Menný zoznam expertov. V prípade, že Audítor bude chcieť zabezpečovať poskytovanie služieb inými osobami, musia tieto osoby spĺňať minimálne podmienky účasti podľa § 34. ods. 1 písm. g) zákona, ktoré sú uvedené v  Prílohe č. 1 Opise predmetu zákazky tejto dohody, čo Audítor preukáže Klientovi pred plánovanou zmenou takejto osoby.
12. poskytovať audítorské služby takými expertmi, ktorí spĺňajú rovnaké požiadavky ako Klient požadoval pri preukazovaní podmienky účasti na splnenie technickej alebo odbornej spôsobilosti podľa § 34 ods. 1 písm. g) zákona. Minimálne požiadavky na expertov sú  uvedené Prílohe č. 1 - Opis predmetu zákazky tejto Dohody. Klient si túto skutočnosť môže kedykoľvek pri plnení overiť.
13. Ak pri realizácii predmetu tejto Dohody vznikne dielo v zmysle zákona č. 185/2015 Z. z. (ďalej len „výstup“), použijú sa na tento výstup ustanovenia tohto písm. j) a súvisiace ustanovenia zákona č. 185/2015 Z. z. Audítor udeľuje týmto Klientovi súhlas na používanie (ďalej len „licencia“) výstupov alebo ich častí dodaných na základe Realizačných zmlúv a to za týchto podmienok:
14. Audítor udeľuje Klientovi licenciu na neobmedzené použitie výstupov alebo ich častí, na všetky známe spôsoby použitia podľa ustanovenia § 19 ods. 4 zákona č. 185/2015 Z .z. a to najmä na spracovanie výstupov alebo ich častí, spojenie výstupu s iným výstupom, vyhotovenie ich rozmnoženín, zverejnenie a rozširovanie,
15. Audítor udeľuje Klientovi výhradnú licenciu v neobmedzenom vecnom a územnom rozsahu, t.j. nesmie po dobu trvania licencie Klienta udeliť tretej osobe licenciu na použitie výstupov alebo ich častí v rozsahu a spôsobom udeleným touto licenciou Klientovi a je povinný zdržať sa použitia výstupov alebo ich častí spôsobom, na ktorý udelil licenciu,
16. Audítor udeľuje licenciu Klientovi na celú dobu trvania autorskoprávnej ochrany k daným výstupom alebo ich častiam
17. Audítor udeľuje licenciu Klientovi bezodplatne,
18. Klient je oprávnený udeliť sublicenciu tretej osobe a postúpiť licenciu tretej osobe.

Audítor sa zaväzuje vysporiadať všetky právne vzťahy s tretími osobami, ktoré sa budú podieľať na Plneniach tak, aby si tieto osoby nemohli uplatňovať voči Klientovi žiadne nároky. V prípade, že si tretia osoba uplatní voči Klientovi nárok z titulu porušenia autorských práv, Audítor sa zaväzuje nahradiť Klientovi škodu, ktorá mu vznikne v dôsledku uplatnenia nároku treťou osobou, a to v plnej výške.

Ustanovenia tohto bodu platia aj po zániku tejto Dohody z akéhokoľvek dôvodu.

1. Klient je povinný
2. na požiadanie Audítora vystaviť mu osobitné písomné plnomocenstvo, a to aj pre každý prípad osobitne, ak v súvislosti s poskytovaním Audítorskej služby vznikne potreba uskutočnenia právnych úkonov v mene Klienta,
3. odovzdať v dostatočnom časovom predstihu Audítorovi všetky veci, ktoré sú nevyhnutné na poskytovanie Audítorských služieb,
4. na žiadosť Audítora poskytnúť všetky informácie, ktorými disponuje a ktoré Audítor označí za potrebné na poskytovanie Audítorských služieb, s výnimkou ak je písomne dohodnuté, že si ich Audítor zaobstará sám,
5. ak je na účel zabezpečenia účasti Audítora na rokovaní, či inom stretnutí, na ktorom sa má na pokyn Klienta zúčastniť, potrebné vykonať akýkoľvek úkon zo strany Klienta smerom k tretím osobám, takýto úkon vykonať alebo zabezpečiť jeho vykonanie,
6. uhradiť Audítorovi odmenu za poskytovanie Audítorských služieb. Audítor nie je viazaný pokynmi klienta, pokiaľ ide o obsah odborného názoru alebo stanoviska.
7. Povinnosť mlčanlivosti sa nevzťahuje na zverejnenie a sprístupnenie skutočností, informácií a údajov v rozsahu, v ktorom to vyžadujú platné právne predpisy Slovenskej republiky.
8. Zmluvné strany sa dohodli, že Audítorské služby môžu byť poskytované v spolupráci so subdodávateľmi Audítora (najmä znalci, tlmočníci, prekladatelia, finanční poradcovia, daňoví poradcovia, audítori, ktorí s Audítorom spolupracujú). Za výber a odbornú spôsobilosť týchto subdodávateľov plne zodpovedá Audítor.
9. V prílohe č. 4 tejto Dohody sú uvedené údaje o všetkých známych subdodávateľoch Audítora, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
10. Audítor je povinný Klientovi oznámiť akúkoľvek zmenu údajov u subdodávateľov uvedených v Prílohe č. 4 tejto Zmluvy a to bezodkladne.
11. V prípade zmeny subdodávateľa je Audítor povinný najneskôr do 5 pracovných dní odo dňa zmeny subdodávateľa predložiť Klientovi informácie o novom subdodávateľovi a predmete subdodávok, pričom pri výbere subdodávateľa musí Audítor postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
12. Subdodávateľ alebo subdodávateľ podľa osobitného predpisu, ktorý podľa § 11 ods. 1 ZVO má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
13. Audítor zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Audítor zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
14. Miestom poskytnutia Audítorských služieb a plnenia predmetu tejto Dohody je sídlo Klienta alebo sídlo Audítora alebo iné miesto, ktoré Zmluvné strany dohodou určia alebo ktoré vyplýva z povahy plnenej veci.
15. Poskytovanie Audítorských služieb sa uskutočňuje v slovenskom jazyku, ak Zmluvné strany dohodou neurčia inak.
16. Zmluvné strany sú povinné, ak dôjde k zmene skutočností v tejto Dohode alebo Realizačnej zmluve určených, ktoré majú vplyv na ich plnenie, bezodkladne túto zmenu písomne oznámiť druhej Zmluvnej strane.
17. Zmluvné strany sa dohodli, že Klient je oprávnený určiť ako prijímateľa Audítorských služieb aj iný orgán verejnej moci.

**Článok V**

**Komunikácia pri plnení Dohody a Realizačnej zmluvy**

1. Na účely komunikácie medzi Audítorom a Klientom sa Zmluvné strany dohodli, že komunikácia sa uskutočňuje prednostne v slovenskom jazyku, pričom Klient je oprávnený poskytnúť Audítorovi dokumenty aj v anglickom jazyku, avšak len v prípade, ak nemá k dispozícii slovenský preklad, či slovenskú verziu takéhoto dokumentu.
2. Zmluvné strany sa dohodli, že ak ide o odovzdanie dokumentov, ktoré obsahujú podklady a vecné zadanie potrebné na poskytovanie Audítorských služieb, komunikácia sa uskutočňuje spôsobom, ktorý umožňuje trvalé zachytenie jej obsahu, a to elektronickou poštou alebo poštovou zásielkou.
3. Zmluvné strany sa dohodli, že ak si to jedna zo Zmluvných strán vyžiada, bude jej dokument, pokyn, či iný obsah komunikácie, zaslaný elektronickou poštou alebo komunikovaný osobne, či telefonicky, zaslaný do 3 (troch) pracovných dní aj poštovou zásielkou.
4. Zmluvné strany sa dohodli, že komunikácia bude realizovaná podľa kontaktných informácií, uvedených v prílohe č. 2 tejto Dohody.
5. Zmluvné strany sa dohodli, že na účely dodržania lehôt podľa tejto Dohody sa za dodržanie lehoty považuje doručenie Zmluvnej strane Dohodou ustanoveným spôsobom v pracovný deň a v rozsahu pracovnej doby od 08:00 do 16:30. Ak posledný deň lehoty pripadne na deň, ktorý nie je pracovným dňom, považuje sa lehota za dodržanú, ak je vec Zmluvnej strane doručená najbližší nasledujúci pracovný deň do 16:30.

**VI**

**Odmena Audítora a platobné podmienky**

1. Maximálna odmena Audítora bez DPH za poskytovanie Audítorských služieb je v súlade s výsledkom Verejného obstarávania určená v Prílohe č. 3 – Štruktúrovaný rozpočet ceny tejto Dohody.
2. Odmena bude Audítorovi uhradená bezhotovostným prevodom na bankový účet Audítora uvedený v čl. I tejto Dohody, a to na základe faktúr vystavených Audítorom a doručených Klientovi. Zmluvné strany sa dohodli, že Audítor vystavuje faktúru vždy po uplynutí posledného dňa kalendárneho mesiaca za predchádzajúci kalendárny mesiac. Faktúra musí obsahovať všetky náležitosti daňového dokladu, špecifikáciu Audítorskej služby a špecifikáciu fakturovanej sumy. Splatnosť faktúry je 30 (tridsať) dní odo dňa doručenia bez vadnej faktúry Klientovi.
3. Ak je Audítor platiteľom DPH, odmena Audítora sa navýši o sumu zodpovedajúcu platnej sadzbe DPH.
4. Zmluvné strany sa dohodli, že preddavky a zálohy na odmenu Audítora sa neposkytujú.

**Článok VII**

**Neplnenie Dohody a Realizačnej zmluvy a zodpovednosť za škodu**

1. Zmluvné strany sa dohodli, že ak splnenie podmienky ustanovenej v tejto Dohode alebo Realizačnej zmluve alebo poskytovanie Audítorských služieb vyžaduje súčinnosť Zmluvných strán, najmä ak ide o dodanie dokumentov a podkladov obsahujúcich vecné zadanie, nie je porušením Dohody alebo Realizačnej zmluvy, ak k splneniu podmienky alebo poskytnutiu Audítorských služieb nedôjde z dôvodu neposkytnutia súčinnosti druhou Zmluvnou stranou; to platí aj pokiaľ ide o kvalitu a rozsah plnenia.
2. Zmluvné strany sa dohodli, že odstúpenie od Dohody nemá vplyv na nároky, ktoré vznikli do dňa odstúpenia a na vznik nároku na náhradu škody.
3. V prípade omeškania Audítora s plnením jeho povinností podľa Dohody alebo Realizačnej zmluvy je Klient oprávnený od Audítora požadovať zaplatenie základnej zmluvnej pokuty vo výške 0,05 % z ceny plnenia, s ktorým je v omeškaní, za každý začatý deň omeškania.
4. V prípade omeškania Klienta so zaplatením faktúry Audítorovi o viac ako 30 (tridsať) dní je Audítor oprávnený od Klienta požadovať za každý začatý deň omeškania až do zaplatenia úrok z omeškania v zákonnej výške.
5. V prípade porušenia povinností Audítora v Článku IV bod 4.1. písm. j) tejto Dohody je Klient oprávnený požadovať zaplatenie zmluvnej pokuty vo výške 0,5% z ceny plnenia realizačnej zmluvy.
6. Zodpovednosť Audítora za škodu sa primerane zníži, alebo úplne zanikne, ak bola škoda spôsobená sčasti alebo úplne poskytnutím nesprávnych informácií zo strany Klienta.
7. Audítor sa zbaví zodpovednosti v prípade, ak Klienta upozorní na riziká vyplývajúce z možných odlišných interpretácií právnych predpisov a Klient napriek tomu postupuje spôsobom, ktorý bol Audítorom označený za rizikový.
8. Za škodu na veciach, ktoré má Audítor na účel poskytovania Audítorských služieb, a to ktoré buď v origináli alebo notársky osvedčenej kópii prevzal od Klienta na tento účel, alebo ktoré prevzal od tretích osôb pre Klienta, zodpovedá Audítor v rozsahu objektívnej zodpovednosti a môže sa jej zbaviť len z dôvodov okolností vylučujúcich zodpovednosť podľa Obchodného zákonníka (vyššie moc) Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr. Vojna, mobilizácia, povstanie, požiare, karantény.
9. Pre právne vzťahy touto Dohodou neupravené platia všeobecné ustanovenia o zodpovednosti za škodu podľa príslušných právnych predpisov.
10. Náhrada škody sa spravuje príslušnými ustanoveniami Obchodného zákonníka.

**Článok VIII**

**Trvanie a skončenie Dohody a Realizačnej zmluvy**

1. Táto Dohoda sa uzatvára na dobu 48 mesiacov odo dňa jej účinnosti, resp. do vyčerpania finančného limitu 70 000 000,00 Eur bez DPH uvedeného v Dohode podľa toho, ktorá skutočnosť nastane skôr. Ak v Realizačnej zmluve nie je dohodnuté inak, Realizačná zmluva sa uzatvára na dobu odo dňa jej účinnosti do dňa skončenia poskytovania audítorských služieb podľa Realizačnej zmluvy uzavretej na základe Dohody, ktoré môžu časovo presahovať účinnosť samotnej Dohody.
2. Ktorákoľvek zo zmluvných strán môže Dohodu alebo Realizačnú zmluvu kedykoľvek vypovedať, a to písomnou výpoveďou riadne doručenou druhej zmluvnej strane. Výpovedná lehota je trojmesačná a začína plynúť od prvého dňa nasledujúceho kalendárneho mesiaca po jej doručení druhej zmluvnej strane.
3. Odo dňa doručenia výpovede je Audítor povinný Klienta upozorniť na opatrenia potrebné na to, aby sa zabránilo vzniku škody bezprostredne hroziacej Klientovi nedokončením činnosti súvisiacej s poskytovaním Audítorských služieb.
4. Za činnosť riadne uskutočnenú do účinnosti výpovede má Audítor nárok na náhradu hotových výdavkov a straty času, ktoré mu pri plnení jeho záväzku podľa tejto Dohody a Realizačnej zmluvy vznikli a na časť odmeny primeranú výsledku dosiahnutému pri zariaďovaní záležitosti podľa tejto Dohody a Realizačnej zmluvy.
5. Ku dňu účinnosti výpovede zaniká záväzok Audítora poskytovať Audítorské služby, na ktorých výkon sa zaviazal. Ak by týmto prerušením vznikla Klientovi škoda, je Audítor povinný ho upozorniť, aké opatrenia treba urobiť na jej odvrátenie. Ak Klient tieto opatrenia nemôže urobiť ani prostredníctvom tretích osôb a požiada Audítora, aby ich urobil sám, je Audítor povinný tak urobiť.
6. Klient môže od tejto Dohody odstúpiť v prípade, ak:
   1. proti Audítorovi začalo konkurzné konanie alebo reštrukturalizácia,
   2. Audítor vstúpil do likvidácie,
   3. Audítor koná v rozpore s touto Dohodou a/alebo realizačnou zmluvou a/alebo všeobecne záväznými právnymi predpismi SR a na písomnú výzvu Klienta toto konanie a jeho následky v určenej primeranej lehote neodstráni.
   4. v čase jej uzavretia existoval dôvod na vylúčenie Audítora pre nesplnenie podmienky účasti podľa § 32 ods. 1 písm. a) ZVO.
   5. táto nemala byť uzavretá s Audítorom v súvislosti so závažným porušením povinnosti vyplývajúcej z právne záväzného aktu Európskej únie o ktorom rozhodol Súdny dvor Európskej únie v súlade so Zmluvou o fungovaní Európskej únie,
   6. Audítor nebol v čase uzavretia dohody zapísaný v registri partnerov verejného sektora alebo ak bol vymazaný z registra partnerov verejného sektora.
7. Odstúpenie musí mať písomnú formu a účinnosť nadobúda dňom doručenia Audítorovi.
8. Audítor je oprávnený od tejto Dohody alebo Realizačnej zmluvy odstúpiť ak je Klient v omeškaní so zaplatením faktúry o viac ako 60 kalendárnych dní po lehote jej splatnosti. Odstúpenie musí mať písomnú formu a účinnosť nadobúda dňom doručenia Klientovi.

**Článok IX**

**Záverečné dojednania**

1. Dohoda predstavuje úplnú dohodu medzi Zmluvnými stranami o predmete špecifikovanom v Dohode. Zmeny Dohody možno vykonať len na základe písomnej dohody Zmluvných strán.
2. Dohoda je vyhotovená v takom počte rovnopisov, aby 3 (tri) rovnopisy dostal Klient a po 1 (jednom) rovnopise Audítor.
3. Zmluvné strany sa dohodli, že právne vzťahy, práva a povinnosti založené Dohodou sa riadia právnym poriadkom Slovenskej republiky, a to najmä Obchodným zákonníkom.
4. Dohoda nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni zverejnenia podľa osobitného zákona.
5. Zmluvné strany vyhlasujú, že si Dohodu riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, na znak čoho ju podpísali.
6. Prílohami, ktoré sú neoddeliteľnou súčasťou tejto Dohody, sú
   1. Príloha č. 1: Opis predmetu zákazky
   2. Príloha č. 2: Kontaktné informácie
   3. Príloha č. 3: Štruktúrovaný rozpočet ceny
   4. Príloha č. 4: Informácie o subdodávateľoch
   5. Príloha č. 5: Menný zoznam expertov

|  |  |
| --- | --- |
| **Klient:**  Podpis: \_\_\_\_\_\_\_\_\_\_\_\_\_\_\_\_\_  Meno:  Funkcia:  Dátum podpisu: | **Audítor:**  Podpis: \_\_\_\_\_\_\_\_\_\_\_\_\_\_\_\_\_  Meno:  Funkcia:  Dátum podpisu: |

Príloha č. 1: Opis predmetu zákazky

Príloha č. 2: Kontaktné informácie

Príloha č. 3 **Štruktúrovaný rozpočet ceny**

Obchodné meno uchádzača: .............................................................................................

Adresa/sídlo uchádzača: ...................................................................................................

IČO: .................................................................................................................................

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | **Položka** | **Predpokladaný rozsah (osobo/hodín)**  **poskytovaných služieb** | **Odmena za osobo/hodinu poskytovaných služieb**  **v EUR bez DPH** | **Sadzba DPH v %,** | **Výška DPH za**  **v EUR** | **Odmena za osobo/hodinu poskytovaných služieb v EUR bez DPH** | **Celková odmena za predpokladaný počet osobo/hodín poskytovaných služieb v EUR  bez DPH** | **Celková odmena za predpokladaný počet osobo/hodín poskytovaných služieb v EUR s DPH** |
| 1. | **Odmena za poskytovanie služieb Expertom č. 1** | 62 648 |  |  |  |  |  |  |
| 2. | **Odmena za poskytovanie služieb Expertom č. 2** | 156 617 |  |  |  |  |  |  |
| 3. | **Odmena za poskytovanie služieb Expertom č. 3** | 31 323 |  |  |  |  |  |  |
| 4. | **Odmena za poskytovanie služieb Expertom č. 4** | 313 235 |  |  |  |  |  |  |
| 5. | **Odmena za poskytovanie služieb Expertom č. 5** | 62 648 |  |  |  |  |  |  |
| **Celková navrhovaná cena za celý predmet zákazky** | | 626 471 | XXX | XXX | XXX | XXX |  |  |

**Celková navrhovaná cena za celý predmet zákazky vyjadrená v EUR bez DPH** ako aj všetky ceny uvedené v štruktúrovanom rozpočte ceny musia zahŕňať všetky náklady spojené s poskytovaním služieb uvedených Prílohe č. 1 Opis predmetu zákazky Všetky ceny musia byť zaokrúhlené na dve (2) desatinné miesta.

Verejný obstarávateľ si vyhradzuje právo presunu osobo/hodín identifikovaných kvalifikovaných expertov v prípade, ak hodinové sadzby za jednotlivých kvalifikovaných expertov, medzi ktorými na základe potreby verejného obstarávateľa dôjde k presunu osobo/hodín, budú v rovnakých, resp. obdobných cenových hladinách a uvedené nebude mať vplyv na princípy verejného obstarávania.

Za rovnakú, resp. obdobnú cenové hladinu sa považuje cena v EUR bez DPH, ktorá je v rozpätí 10 % z hodnoty osobo/hodiny.

Príloha č. 4: Informácie o subdodávateľoch

Príloha č. 5 M**enný zoznam expertov**

* 1. Expert č. 1......................................................................
  2. Expert č. 2......................................................................
  3. Expert č. 3......................................................................
  4. Expert č. 4......................................................................
  5. Expert č. 5......................................................................

**Realizačná zmluva č ......**

**uzatvorená podľa čl. III Rámcovej dohody o poskytovaní poradenských služieb v oblasti auditu č. .... z .... 2018**

**(ďalej len „Realizačná zmluva")**

**Článok I**

**Zmluvné strany**

**Audítor: .....................................**

Sídlo: .............

Zastúpený:

IČO: .............

DIČ alebo IČ DPH: .............

Bankové spojenie: .............

IBAN: …………………..

BIC/SWIFT kód:. ..........................

*(ďalej len „Audítor“)*

a

**Klient:** .........................................

Sídlo ………………………….

Zastúpený: …………………………

IČO: .....................................................

Bankové spojenie: ................................................

IBAN: ………………………………….

BIC/SWIFT kód:

*(ďalej len „Klient“)*

**Článok II**

**Predmet Realizačnej zmluvy**

1. Predmetom tejto Realizačnej zmluvy je určenie obsahu a rozsahu Audítorských služieb, ktoré sa Audítor zaviazal poskytovať podľa **Rámcovej dohody o poskytovaní** **poradenských služieb v oblasti auditu** č. .... z .... 2018 (ďalej len „Dohoda“), lehoty ich poskytovania, odmena Audítora za ich poskytovanie a ďalšie podrobnosti ich poskytovania v súlade so Dohodou.
2. Pojmy použité v tejto Realizačnej zmluve majú rovnaký význam, ako pojmy v Dohode, ak nie je v tejto Realizačnej zmluve výslovne dohodnuté inak.

**Článok III**

**Rozsah Audítorských služieb**

1. Vecný rozsah Audítorských služieb a lehoty plnenia sú určené v Špecifikácii plnenia, ktorá tvorí prílohu č. 1 k tejto Realizačnej zmluve.

**Článok IV**

**Odmena Audítora**

1. Odmena Audítora je určená v prílohe č. 2 k tejto Realizačnej zmluve.

**Článok V**

**Záverečné dojednania**

1. Realizačná zmluva je vyhotovená v takom počte rovnopisov, aby 3 (tri) rovnopisy dostal Klient a 1 (jeden) rovnopis Audítor.
2. Zmluvné strany sa dohodli, že právne vzťahy, práva a povinnosti založené Realizačnou zmluvou sa riadia právnym poriadkom Slovenskej republiky, a to najmä Obchodným zákonníkom.
3. Realizačná zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni zverejnenia podľa osobitného zákona.
4. Zmluvné strany vyhlasujú, že si Realizačnú zmluvu riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, na znak čoho ju podpísali.
5. Prílohami, ktoré sú neoddeliteľnou súčasťou tejto Realizačnej zmluvy, sú
   1. Príloha 1: Rozsah a lehoty plnenia
   2. Príloha 2: Odmena Audítora

|  |  |
| --- | --- |
|  |  |

|  |  |
| --- | --- |
| **Klient:**  Podpis: \_\_\_\_\_\_\_\_\_\_\_\_\_\_\_\_\_  Meno:  Funkcia:  Dátum podpisu: | **Audítor:**  Podpis: \_\_\_\_\_\_\_\_\_\_\_\_\_\_\_\_\_  Meno:  Funkcia:  Dátum podpisu: |